元晖 (尚书左仆射)

元晖（），字景袭，河南郡洛阳县（今河南省洛阳市东）人，追尊魏昭成帝拓跋什翼犍六世孙，北魏宗室、官员。

 生平 

元晖多涉文史。北魏時任司徒参军事。北魏宣武帝时，他受宣武帝宠幸，为给事黄门侍郎，曾劝阻宣武帝勿将都城迁回平城（在今山西省大同市）。後迁侍中、領右衛將軍，出为冀州刺史。他任吏部尚书时，大收贿赂，选用官吏皆有定价，因此，当时人将吏部称为“市曹”。他出任冀州刺史时，大规模检括隐匿的户口，增收调绢五万匹，但同时大肆聚敛，使百姓不堪忍受。北魏孝明帝初，回朝尚書左僕射。提议安定边境在全国检括户口，得到孝明帝采纳。

元晖喜好文学，招集儒士崔鸿等撰《科录》二百七十卷，上起伏羲，下至晋朝，在病危时献给朝廷。神龜二年（519年）九月庚午逝世，虚岁五十五《汉魏南北朝墓志汇编》：魏故使持節侍中都督中外諸軍事司空公領雍州刺史文憲元公墓誌銘」公諱暉，字景襲，河南洛陽人。昭成皇帝之六世孫。琁源杳藹，寶系蟬聯。厥初邁」生於商，本支茂於綿瓞。固已蔚燿丹青，播流竹素，於茲可得而略也。暨於丞相以」至德居宗，道勳光被。征西清猷繼業，克構堂基。父冀州刺史河間簡公。風飆峻整，」無殞世載，所謂弈葉重光，盛德必祀者也。公體玄元之秀氣，稟黃中以為質，淳粹」資於降神，英明發自天縱。寓量淵富，萬頃未足擅奇；機鑑駿爽，千里將何云匹。溫」源恭儉之性，得之自然；忠孝篤敬之誠，因心而厚。幼涉經史，長愛儒術，該鏡博覽，」而無所成名。太和中始自國子生辟司徒參軍事，轉尚書郎太子洗馬。世宗踐」阼，頻遷散騎中書郎給事黃門侍郎加輔國將軍河南尹。綢繆帷幄，繾綣二宮，深」誠遠略，雅見知愛。竭心以奉上，開衿以待物，劬勞夙夜，知無不為。由是萬機巨」細，咸相委杖，軍國謀猷，靡不必綜。俄轉侍中領右衛將軍。執茲喉鍵，總彼禁戌，文」武兼姿，具瞻惟允。乃轉吏部尚書加散騎常侍。銓衡攸序，管庫必昇，朝之得才，於」斯為盛。出為使持節散騎常侍都督冀瀛二州諸軍事鎮東將軍冀州刺史。班條」敷化，萬里歸風，明目搴帷，百城震肅。至於聖主統曆，文母臨朝，復以會府務」殷，元愷任棘。入為尚書右僕射，尋遷左光祿大夫尚書僕射，常侍悉如故。俄轉侍」中衛大將軍尚書左僕射。頻居執法，屢處朝端，密勿禮闈，留聯臺閣。盡亮采之能，」窮燮諧之美，詠流金石，功布鼎鍾。雖復伯豪在漢，遠有慚德；巨源居晉，將何足比。」方當陟彼台鉉，永隆宸棟，福善無徵，榱崩奄及。春秋五十五，以神龜二年九月庚」午遘疾薨於位。天子震悼，群辟痛心，有詔追贈使持節都督中外諸軍事司」空公領雍州刺史，侍中如故。考德累行，謚曰文憲公。粵三年三月甲申遷葬於洛」陽西四十里長陵西北一十里西鄉瀍源里瀍澗之濱。山谷有移，縑竹易朽，敬刊」玄石，式銘幽阜。其詞曰：」在天成象，麗地作鎮，岳實佐唐，元亦輔舜。昂昂公侯，白天挺俊，澄瀾萬頃，抽峰千」刃。蕭聳瑰姿，雍容雅韻，履道克終，踐言必信。亹亹勞謙，溫溫淑慎，方金伊銑，比玉」斯潤。自始膠庠，爰初委質，令問孔照，德音秩秩。出侍龍樓，入華載筆，遂給黃門，延」登樞密。繾綣廟廊，綢繆帷室，成務以幾，制勝以律。不行而至，匪速而疾，介如石焉，」無俟終日。任重必勝，德輶斯舉，業懋瑣門，政清阿輔。帝曰爾諧，緯文經武，謇謇」喉唇，桓桓禁旅。知人則哲，惟昔所難，勳彰水鏡，績懋能官。往綏神岳，來貳朝端，聲」高盧衛，譽美陳韓。密勿股肱，劬勞羽翼，方亮天工，永毗袞職。福善終昧，輔仁誰測，」稅駕何遽，長鑣已息。備彼哀榮，亨茲加數，挽響搏風，笳聲委霧。寂寥泉戶，荒芒□樹，陵谷或遷，芳猷永鑄。。葬於河南洛陽西四十里。1924年由于右任自洛阳购得〈元暉墓誌〉。

家庭
父母
元德，北魏镇南将军、河间简公
南阳张氏，北魏龙骧将军、阜城侯张提孙女《汉魏南北朝墓志汇编》：魏故太尉府參軍元君之墓誌銘」君諱侔，字伯宗，洛陽都鄉安武里人也。昭成皇帝」之後，平南將軍冀州刺史河澗簡公之孫，光州史」君之元子。君有溫柔之貞氣，栖素質於靈府，常脩」言以自約，與仁者之為偶。以永平四年歲次辛卯」五月丙申朔十五日庚戌篤疾終於第。傷瀾源之」絕浦，哀桂渚之斷漵，既思賢以戀德，且立石以表」墓。其辭曰：」芳茂玄圃，蘭長梯柯，泉流清𣸢，水潔生波。其人雅」智，體義尚和，名垂州里，美稱鄉阿。寬柔恩厚，審待」如靜，人高絕倫，超與俊並。蘭音頌壤，芬揚岳嶺，既」□洛英，𣲫州標挺。氣陵雲光，身滅無逞，如君生志，」□□□□，思人不見，頌君在銘。

　　「誌陰」君六世祖昭成皇帝。」五世祖第八皇子諱受久，獻明皇帝之母弟。」妃王氏昭成之舅女。高祖右丞相常山王諱」遵字勃兜。妃劉氏大宗明元皇帝之姨。」曾祖侍中使持節征西大將軍都督河以西諸軍」事常山康王諱素連。妃赫連氏夏主昌之妹。」祖平南將軍冀州刺史河澗簡公諱於德。」夫人南陽張氏，龍驤將軍阜城侯提之孫女。」父鎮遠將軍光州刺史諱悝字純陀。」夫人叱羅氏儀曹尚書使持節散騎常侍安東將」軍都督兗州諸軍事兗州刺史帶方靜公興之長」女也。」君以永平四年十一月五日窆於長陵之北崗。

兄弟
元悝，北魏光州刺史
元誕《汉魏南北朝墓志汇编》：魏故元君墓誌銘」君諱誕，字那延，河南洛陽人也。驃騎大將軍左丞相都督中」外諸軍事得銅虎符冀州刺史常山王之曾孫，征西大將軍」都督河以西諸軍事儀同三司侍中太尉公常山王之孫，北」中郎將華肆燕朔相五州刺史征北大將軍定州刺史簡公」之第五子。君世魏冑殊，志氣不仕，守儀舊都。景明中，辟召不」就，蹇萼陵居。雖非宗子，親族遵扶，意靜無為，蕭堵自虛。帝冑」之子，官召不須，名詳海溢，聲徹四罕。既直難還都。天不遂善，」忽致濫舋。年卌四，奄卒於世。建義元年歲次戊申七月丙辰」朔十七日壬申葬於芒山。慜霄光中漸，春華奄滅，託鏤誌功，」名傳後詠。其辭曰：」美哉帝胤，世紹私塊，靜走端卓，夙久自台。名功若」股肱，慈庭追慎，不識順哉，心優遊於卒世。卒爾凶沉，昊天不」弔，圖善滅摧，良木其壞。哲人委哉，酷慜終天，世去無來，麻衣」獻前。泉室答培，永矣蒼天，了然無之，刊記茲石，永久識期，身」沒名存，揚波遠開。

夫人
辽东公孙氏，北魏振威将军、北平郡太守、义平子公孙顺之女《汉魏南北朝墓志汇编》：魏故龍驤將軍太常少卿元君墓誌銘」曾祖諱德，選部給事寧西將軍冀州刺史河間公。」曾祖親南陽張氏。」祖諱暉，字景襲，使持節侍中都督中外諸軍事司空文」憲公領雍州刺史。」祖親遼東公孫氏。父順，振威將軍義平子北平太守。」父諱逸，字仲俊，使持節散騎常侍都督冀州諸軍事衛」將軍冀州刺史。」母頓李。父平，侍中車騎大將軍司空武邑郡開國公。」君諱悛，字士愉，河南洛陽人也。昭成皇帝之七世孫。年」七歲召為國子學生，即引入侍書。以建義元年四月十」三日卒於河梁之南。天子言念永往，悼切於懷，有」詔特贈龍驤將軍太常少卿。粵其年七月丙辰朔十二」日丁卯窆於洛陽西卌里長陵西北一十里西鄉瀍原」里瀍澗之濱。乃作銘曰：」長瀾浚遠，層緒攸綿，餘慶所及，鋋美在焉。稱神綺歲，曰」聖雕年，猶如白鵠，有若青天。石渠問道，金華侍學，比竹」加羽，如玉斯琢。謂蹠三台，期臨四岳，奄落魏珠，忽淪荊」璞。駸駸素騏，昱昱丹旐，既出國門，將歸神道。墳路荒芒，」泉門窈窕，空願與歸，徒嗟絕倒。《汉魏南北朝墓志汇编》：魏故輔國將軍廣州刺史元君墓誌銘」曾祖諱於德，選部給事寧西將軍冀州刺史河間公。」曾祖親南陽張氏。」祖諱暉，字景襲，使持節侍中都督中外諸軍事司空文憲公領」州刺史。」祖親遼東公孫氏。父順，振威將軍義平子北平太守。」父諱逸，字仲俊，使持節散騎常侍都督冀州諸軍事衛將軍冀」州刺史。」母頓丘李氏。父平，侍中車騎大將軍司空武邑郡開國公。」君諱愔，字士悕，河南洛陽人也。昭成皇帝之七世也。導源天」池，構緒辰極，長波共江漢俱流，層峰與嵩華比峻。祖體道佐時，」為物宗極。父含貞緯世，作民軌儀。君風神清舉，氣韻高暢，孝友」天至，學藝通敏。起家為司空府參軍事，又轉員外郎。風流名譽，」擅美一時，物情期屬，方希致遠。而火起巫山，芝艾同滅；水滔歷」陽，愚智俱殞。以建義元年四月十三日卒於河梁之南。天子言」念永往，悼惜於懷，有詔贈輔國將軍假節廣州刺史。粵以其」年七月丙辰朔十二日丁卯窆於洛陽西卌里長陵西北十里」西鄉瀍源里瀍澗之濱。作銘曰：」招搖南極，赤水東流，三珠粲爛，八桂幽繚。亦有君子，世載清猷，」望茲為侶，匹此成儔。名則由人，義實在我，屣履黃扉，曳裾青瑣。」既曰無雙，方期獨坐，忽矣逢災，遽然遘禍。行遵長薄，將歸壽堂，」哀哀黃鳥，蕭蕭白楊。千秋萬古，永閟巖場，若遷陵谷，有昭餘芳。

子女
元氏，嫁北魏直阁将军、辅国将军长乐冯邕《汉魏南北朝墓志汇编》：魏直閣將軍輔國將軍長樂馮邕之妻元氏墓誌」夫人元氏，河南郡洛陽縣崇恩里人也。昭成皇帝之曾孫，常山康」王之長孫，司空文獻公之元女。宗柯菴藹，拂於上天，本枝聯綿，接於」辰緒。蓋軒皇之派流，倉精之別裔。用能鬱映寰中，扶疏六合，代承五」運，迭用三正，河圖洛璽，世襲相傳。故以彪炳玉牒，照灼金書，竹帛己」彰，可略而言也。夫人稟純粹之精，資貞順之操，貴連王姬，美兼桃李，」材貌不群，神明秀異，秉四德以基厥身，執貞高而為行本。體備溫恭，」聰慧在性，家誡女傳，逕目必持，凡所聞見，入賞無漏。每覽經史，睹靖」女之峻節，覿伯姬之謹重，未始不留漣三覆，慕其為人也。令儀令色，」風流之盛攸歸，聲曜閨庭，譽聞王族。年廿有一，越嬪馮氏。母義三恪，」道著二王，肅穆閨闈，見重君子。迺言曰：吾少好諷誦，頗說詩書。而詩」刺哲婦，書誡牝雞，始知婦人之德，主於貞敏，不在多能。於是都捐庶」業，專奉內事，酒醴自躬，組紃由己，飲膳之味，在調必珍，文繡裁縫，逕」手則麗。三徙之流，莫不遵其風教；內外宗婦，於是訪其容儀。是使長」息向冠，台府垂辟。二女未笄，皇子雙娉，雖復媯姜取貴，杞宋見珍，何」以加也。夫人孝性自衷，情理天發，少遭閔凶，憂窮相仍，泣血歷年，遂」成心病。服制既除，療疚溫湯，無效如還，中路彌甚。春秋卅有八，以大」魏正光三年四月壬戌朔日卒於艾澗之候庭。聲悲風楚，氣結行雲，」京師追柩，車蓋連箱，莫不涕灑長衢，淚增伊洛。以其年十月廿五日」葬於景陵之南崗。迺斲誌埏門，言歸實錄，宣述景行，題記氏族，託金」石之不朽，庶德音之長燭。其詞曰：」赫赫帝宗，與日比盛，光光后族，方月均映。同類相求，咸恒結慶，男女」禮感，人倫攸正。合巹同牢，一齊無改，偕老為期，百年相待。長短殊命，」夭壽異等，淑媛遍彫，金夫獨在。沒世何早，棄此眾孤，哀哀稚子，永擗」嗚呼。去茲昭路，逝軫幽途，鏡塵象篋，香滅金鑪。委魄泉扃，延宵無極，」草繁丘壟，蒼芒誰識。芻童來踐，牧豎斯陟，拱木易吟，悲風難息。
元信，北魏司空参军事《汉魏南北朝墓志汇编》：魏故假節龍驤將軍晉州刺史元君墓誌銘」君諱信，字子諒，洛陽人也。昭成皇帝七世孫。神蹤與」姬夏同初，靈源共積君爭峻。綿世章黼，蔚乎有聞。承相」以帝者懿親，論道朝端；征西勒馬風驅，聲弭邊服。考司」空，俊氣獨清，神衿秀遠。昂藏伊洛之朝，規矩一時之望。」君令質挺生，雅懷嚴凈，幼入書堂，無竹馬之歡；長尋墳」誥，有月旦之異。行義以會仁，專信以集友。愛敬發於天」然，將慎由於性理。所謂魏國之白駒，元族之千里。司空」元公秉哲經朝，緯文𦁉武，旗弓以待賢，蒲帛以邀德。聞」君識素既奇，情靈洞遠，辟君為參軍事。君稟氣沖高，資」懷剋讓，本無城國之榮，豈圖佐人之職。方乃接翮翻飛，」高步閑俗，年十有五，卒乎官。天子痛悼，親賢同泣。有」詔贈龍驤將軍晉州刺史。粵其年七月丙辰朔十二日」丁卯穸於舊塋。其詞曰：」王僚至重，鉉府非輕，在山訪竹，在世求英。卓哉夫子，節」行凝明，情圖高尚，時不見聽。陳家早令，禮辟以申，公車」滿路，雁帛成群。旌弓之召，豈越茲人，聞之古語，驗之徵」君。伊公司鼎，朝稱良政，自君之舉，孰云非令。稱闕有聞，」貢言方盛，百事剋諧，澄明如鏡。福善有聞，斯馬豈實，情」節方申，中年喪質。痛矣蘭摧，惜哉何暨，三良苦秦，孰如」茲日。
元弼，北齐骠骑大将军、左光禄大夫
元逸，北魏使持节、散骑常侍、都督冀州诸军事、卫将军、冀州刺史
元氏，元弼妹，高欢妾

参考资料

Category:北魏宗室
Category:河南元氏
Category:北魏黄门侍郎
Category:北魏侍中
Category:北魏尚书左仆射
Category:北魏吏部尚书
Category:北魏刺史
Category:諡文憲